Începând din 1989, Gheorghe Sbora a lucrat din nou ca antrenor secund cu principalul Bogdan Macovei, de data aceasta la echipa de senioare a României. Cei doi au condus echipele României care s-au clasat pe locul al VII-lea la Campionatul Mondial din 1990, respectiv locul al IV-lea la Campionatul Mondial din 1993. De asemenea, Gheorghe Sbora din postura de antrenor secund și Lucian Râșniță din cea de antrenor principal, au calificat echipa României la prima ediție a Campionatului European.